
lažni humanizam kapitalističkih dobrotvora 



Ovih dana aktuelan je skandal oko 
fabrike „Laruči voda voda“, čiji je 
stopostotni vlasnik košarkaš Vlade 
Divac, poslednjih godina poznatiji 
kao dobrotvor. Radnici ove fabrike od 
avgusta nisu primili plate, usled čega je 
57 porodica na ivici egzistencije. Ovaj 
slučaj veoma dobro pokazuje pravu 
prirodu kapitabzma i lažni humani- 
zam njegovih ,,dobrotvora“. 

Miloje Milinković, otac četvoro dece 
i radnik „Laruči voda vode“ kaže: 
„Razmišljam da dođem u Beograd 
na Terazije s natpisom „Ја sam radnik 
‘Laruči voda vode “, i da prosim.“ On 
kaže da su se radnici u septembru 
prošle godine žalili jer im plate nisu 
isplaćene, nakon čega ih je glavni 
menadžer Ljiljana Pavlović iz osvete 
naterala da po kiši peru prozore na 
fabrici. „Celo leto su nas terali da ra- 
dimo fizičke poslove, ograđivali smo 
fabriku, sređivali rastinje i krug fabrike, 
jer proizvodnja vode stoji godinu dana. 
Tražili smo letos da nas puste da nešto 
sezonski zaradimo kad već proizvod- 
nje nema, ali nam nisu dozvolili“, ističe 
Milinković 

Kada je klupko počelo da se odmotava, 


javnost je saznala i da je 2010. godine 
radnica Danijela Gajić dobila otkaz 
pola sata po povratku na posao s po- 
rodiljskog odsustva. Rešenje o otkazu 
na radnom mestu referenta potpisao 
je ozloglašeni Zvonko Nikezić, koji je 
trenutno u pritvoru zbog malverzaci- 
ja u ,,Azotari“, a koji je u tom periodu 
zastupao Vlada Divca. 

Rešenje o otkazu doneto je 26. februa- 
ra 2010. godine, njoj je uručeno 22. 
februara, a zavedeno 18. istog meseca, 
odnosno sedam dana pre donošenja. 
„Otkaz sam dobila pod izgovorom da 


sam tehnološki višak, iako plan o te- 
hnološkom višku nije ni postojao. Ne 
može jedan radnik da bude tehnološki 
višak. Izbacili su me sa 11.000 dinara 
otpremnine“, kaže ona. Na tužbu koju 
je odmah podnela apsolutno nikakav 
odgovor nije dobila, a za tri godine 
nije održano nijedno ročište. „Nije mi 
uplaćen ni radni staž od 17. juna 2004. 
do 31. decembra 2007. godine“, dodaje 
ona i pita: „Znači И to da ja danas treba 
da ćutim i budem zahvalna što sam 
imala priliku da radim kod jednog 
velikog ’humanisteT 1 


Ubili ga zato što je siromašan 

Srđana Paunovića (52) iz mesta Ki- 
seljevo na smrt su pretukli Desimir 
B. (49), Radiša J. (31) i Darko P. (25). 
Oni su ga sustigli autom, dok se pe- 
šice vraćao kući, i pretukli na smrt 
palicom, udarali rukama i nogama, 
a potom, okrvavljenog, odvukli i 
ostavili pored puta. Batinašima iz 
Topolovnika, sa kojima pokojni Pa- 
unović nije bio ni u kakvoj svađi, is- 
tražni sudija Višeg suda u Požarevcu 
je odredio pritvor do 30 dana. Kada su 


uhapšeni, pred istražnim sudijom su 
priznali i opisali krivično delo koje im 
se stavlja na teret, rekavši: „Paunović 
ne treba da živi, pošto je beskoristan, 
alkoholičar i siromašan 1 . 

Dedauzatvorujernije 
pokosio travu 

Zdravko Pavlović (86) iz Valjeva 
je proveo pet dana iza rešetaka u 
Kazneno-popravnom zavodu za ma- 
loletnike, jer je odbio da plati kaz- 
nu od 5.000 dinara za neraskrčeno 


rastinje pored puta. 

Sve je počelo kada je dobio 
upozorenje od opštine da mora 
da uredi rastinje na svom posedu. 
Naznačili su datum do kada to mora 
da se izvrši i on je to uradio u pred- 
viđenom roku. Međutim, ipak je do- 
bio novčanu kaznu za neizvršenje 
obaveze, koju naravno nije hteo da 
plati - objašnjava njegov sin Nikola 
Pavlović. Nakon toga dolaze dva 
policajca, koji jadnog starca trpaju u 
maricu i voze u pritvor u Valjevo. 


“AKO NAS TlŠTl JARAM VARVARSTVA, M0RAM0 SE BORJTl, INE SMEMO ШТАП. K0 U TAKVOM VREMENU ОЛ1, IZDAJNIKJEČOVEČANSTVA.” (ЕЛоЈег) 






Preporučujemo film 


ZAGREBIDIIBUE k 

Korala utopija - direktnom 
akcijom protiv boskućništva 


Nedavno je član Solfeda, britanske 
sekcije Međunarodnog udruženja rad- 
nika i radnica, posetio Korala utopiju 
- blok praznih stanova u španskom 
gradu Sevilji koji su skvotirale (zauze- 
le) porodice koje su izgubile svoje sta- 
nove i radna mesta usled krize. 

Korala utopija je skvotirana u leto 
2012, na početku od strane 11 porodi- 
ca. Pokret je porastao, i trenutno u 
Sevilji postoji 6 ovakvih naselja, tri u 
selima u okolini, a nedavno su zauzeti 
i stanovi u Malagi. Pokret je počeo tako 
što je prvih 11 porodica učestvovalo 
u javnim zborovima tokom nedavnih 
masovnih protesta, na kojima su se 
povezali sa svima zainteresovanima, 
te se koordinirali u preuzimanju i 
održavanju stanova. Uspeh inicijalnih 
napora je doveo do brzog širenja pokre- 
ta po čitavom gradu i do preuzimanja 
drugih praznih stanova u njemu. 
Lokalne vlasti pokušavaju da sabotira- 
ju pokret na svaki način, pre svega 
onemogućavajući pristup vodi i struji, 
što u praksi znači da stanovnici mora- 
ju da koriste sveće, lampe, generatore 
i sl, i da se oslanjaju na darežljivost i 
pomoć drugova, prijatelja i suseda, 
koji im omogućavaju da se koriste nji- 
hovom infrastrukturom u određenoj 
meri. Naravno, pokušavaju da iznađu i 
druga rešenja, pa je u toku postavljanje 
jednog broja solarnih ploča, koje bi 
sunčevom energijom napajale lampe i 
zagrevale vodu. Tokom protesta zbog 
isključenja vode, žene iz naselja su 


odvele svoju decu u centar grada i, 
ispred skupštine i okupljenih turista, 
kupale ih u fontani. 

Narod u preuzetim stanovima je 
veoma dirnut podrškom koju dobi- 
jaju od strane drugih radnika, ta- 
kođe pogođenih krizom, i na svaki 
način pokušavaju da se solidarišu sa 
njihovim borbama. Tokom generalnog 
štrajka, 30. septembra prošle godine, 
blokirali su put koji vodi pored nase- 
lja, a organizovali su i akcije podrške 
drugim skvotiranim naseljima. 

Trenutno u Korala utopiji živi četr- 
desetoro dece. Na pitanje kako se 
snalaze u takvoj situaciji, stanari kažu 
da su u početku živeli u strahu zbog 
prisustva policije i zbog pretnji koje 
su bile veoma agresivne i nasilne, 
uprkos prisustvu dece i starijih ljudi. 
Deca u skvotu nisu imala miran 
san dugo nakon policijskih poseta. 
Sada su se prilagodila situaciji, dosta 
doprinose životu naselja, obavljajući 
kućne poslove i druge obaveze, koje 
su otežane nedostatkom struje i vode. 
Većina dece ide u istu školu, što još 
više podstiče osećanje zajedništva 
među njima. Kada stariji imaju zbor, 
jednom nedeljno, i deca imaju svoj 
zbor sa koga prenose svoje zahteve 
zboru starijih. Ti zahtevi uglavnom 
budu prihvaćeni. Jedan od zahteva 
je bio da sva deca budu odvedena u 
obližnji park kako bi igrala fudbal. 
Jedno dete je nedavno reklo: „Како 
smo samo srećni bez televizora! a 


Nazi Concentration Camps 
(1945) 

Zvaničan doku- 
mentarac, naprav- 
ljen od snimaka 
koje su zabeležile 
američke jedinice 
prilikom oslobađa- 
nja nacističkih 
koncentracionih 
logora, korišćen 
je kao dokaz na 
ninberškim suđenjima za ratne zločine. 
Logori se nižu jedan za drugim, a snimci 
uključuju Dahau, Bukenvald, Mathauzen 
i mnoge druge. Ovaj film bi svako morao 
da pogleda, od sada pa do kraja sveta, jer 
iako svi načelno znaju da su nacisti počinili 
nezamislive zločine, ovi zločini su upravo 
to - nezamislivi. Zato nikakav opis i ni 
jedan epitet ne mogu adekvatno da prene- 
su osećaj užasa koji posle gledanja još du- 
go ostaje u tebi. 

Nuit et brouillard (1955) 

koji su postali 
nadzornici nad drugim logorašima), ek- 
sploataciju robovskog rada i prostituciju, 
izgladnjivanje, torutru, iživljavanje, razli- 
čite naučne i medicinske ,,eksperimente <<: , 
industrijski sistem masovnog ubijanja itd. 
Na kraju nas upozorava da rat spava sa 
jednim okom otvorenim i da zločin protiv 
čovečnosti nije stvar prošlosti, a da su ove 
strahote brzo zaboravljene jer niko ne želi 
da ih se seća. Koliko je to tačno najbolje 
pokazuju pokušaji francuskih cenzora da 
se izbaci poslednjih deset minuta, iako su 
deset godina ranije iste scene korišćene kao 
dokazni materijal na suđenju nacistima u 
Ninbergu. 

Direktnu akciju možete nabaviti na sledećm mestima: 

BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

Sluča na smrt ednog krlmlnalca 



...ne možemo okupiti 
podršku oko ekonomskog 
programa. Zato gradimo svoj 
pokret na srpskom 
nacionalizmu. 

-- Zoran Đinđić, 1996. 


Na desetogodišnjicu likvidacije Zorana Đinđića podsećamo 
na ASI-jevo saopštenje od 12. marta 2003. povodom tog 
događaja. Objavljivanje ovog saopštenja je tada za rezultat 
imalo napad države na naš sindikat, hapšenja i šikaniranje 
naših članova zbog iskazivanja različitog mišljenja. 


Prema saopštenju koje je prenela većina 
medija , američki vojni stručnjaci testirali 
su najveću bombu na svetu , bombu tešku 
devetipo tona. 

Premijer jedne od marginalnih država- 
satelita Evropske unije i NATO-a, jedan 
od najžustrijih pobornika priključenja 
Srbije i Crne Gore ovim organizacijama, 
poznat po vezama sa različitim kriminal- 
nim klanovima - vezama neophodnim 
za osvajanje i očuvanje svake vlasti - ubi- 
jen je danas u Beogradu. 

Da je Zoran Đinđič ubijen od strane raz- 
jarenog radništva, svesnog prave mete 
i korena svog nezadovoljstva, njegova 
smrt bi, možda, bila upamčena kao bitna 

Daliste 
znali q 

...da je 94% od ukupnog 
broja smrtnih slučajeva u 
svetu, koji nisu izazvani bole- 
šću, prouzrokovano oružjem 

proizvedenim u SAD i UK. 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


u istoriji ljudske civilizacije. Svrstao bi se 
rame uz rame sa Marijom Antoanetom, 
Lujem XVI ili carom Nikolajem II 
Romanovim. 

Zorana Đinđiča, kriminalca, ubili su 
drugi kriminalci. To nije naš sukob. To 
je sukob između onih koji imaju moć i 
vlast za još više moći i vlasti. Pošten svet, 
kome je u ovakvim prilikama rezervisa- 
na jedino uloga bespomoćnih podanika 
i posmatrača, nikada nije posedovao ni 
jedno ni drugo. 

Sačuvati prisebnost u trenutku poput ovo- 
ga jeste presudna stvar. Posledice koje će 
atentat imati po nas, eksploatisane u Srbiji, 
ne treba da nas zbune. Takozvane reforme 
će se nastaviti, hiljade ljudi će biti otpušte- 
no i njihovi životi će i dalje biti gurani pod 
tepih privatizacije. Namesnik koji će biti 
postavljen nastaviće svetlim putem svojih 
prethodnika. Ono malo slobode koja je 
zadobijena petooktobarskim pučem biće 
oduzeta. Sa zebnjom očekujemo prve 
susrete naših aktivista/kinja sa snagama 
zakona u Srbiji. 

Vanredno stanje koje je uvedeno i za- 
strašujuće saopštenje ministarstva za rad 
kojim se oduzima jedno od osnovnih 
ljudskih prava, pravo na sindikalno or- 
ganizovanje i štrajk, najbolja su potvrda 
naših strahovanja. Vanredno stanje će bi- 
ti iskorišćeno za razračunavanje sa svim 
disidentskim glasovima i pokušajima 


orgamzovanja. 

Anarhosindikalistička inicijativa poziva 
eksploatisane u Srbiji da se organizuju 
u jake revolucionarne sindikalne or- 
ganizacije i da se jednom za svagda 
reše suštinskih problema: ekonomskog 
sistema eksploatacije - kapitalizma i 
hijerarhizovanog društvenog uređenja 
- države. Jedino tada će reči sloboda, 
ravnopravnost i solidarnost ponovo 
zadobiti smisao. 

Anarhosindikalistička inicijativa odbija 
naređenje ministarstva za rad, nastavlja 
svoje delovanje u nesmanjenom opsegu 
i izražava solidarnost sa svima onima 
koji svoje klasne ciljeve neće žrtvovati 
smrti jednog kriminalca. 

Drugačiji rat je moguć: klasni rat! 

U Beogradu 
12. mart 2003. godine 
Sekretarijat ASI 


Setite se Zorana i vola 
na Palama! 


Đinđić je 1994. godine pomogao 
Miloševiću da obori stari zakon o pri- 
vatizaciji i donese novi koji je poništio 
besplatne akcije radnicima, čime je 
privatizacija kao pljačka društvenog 
bogatstva postala još brutalnija i 
prljavija. Đinđić je, kao premijer, bio 
jedan od organizatora privatizacije u 
kojoj su fabrike prodavane za sitniš 
raznim mafijašima, a stotine hiljada 
radnika i radnica ostalo je bez posla. 
Đinđić je podržavao bratoubilački rat 
u Bosni, a posebnu podršku dao je 
Radovanu Karadžiću 1994, kada je s 
njim piknikovao iznad granatiranog 
Sarajeva. 

Budući da je Đinđićeva uloga u novijoj 
istoriji bila u suštini štetna, sećanje na 
njega kod širokih radnih masa ne mo- 
že, i ne sme, da se pretvori u instrument 
dela vladajuće elite koja nastoji da vla- 
stite interese prikaže kao opšte. Raskid 
sa nekritičkom i mitomanskom svešću 
je preduslov za racionalno političko 
mišljenje i izgradnju emancipovanog, 
modernog i progresivnog društvenog 
okruženja. 












Tokom prošle nedelje dogodilo se nekoliko 
incidenata u sporu oko rudnika zlata na 
severu Grčke. Policija je u četvrtak ujutro 
upala u grad Jerisos, u neposrednoj blizini 
rudnika Skourijes, sprovodeči istragu o 
nedavnom požaru u krugu rudnika. Ne- 
koliko interventnih jedinica izvršilo je pra- 
vu invaziju na grad u kome je stanovništvo 
podiglo barikade. To je bio najnoviji sukob u 
ratu koji se vodi između naroda Halkidikija i 
rudarskih kompanija na ovom području. 

Policija se u istrazi služila nelegalnim me- 
todama istrage i remetila privatnost sta- 
novništva. U nekoliko navrata uhapšeni 
su držani u pritvoru bez kontakta s advo- 
katima, a neki od njih su bili primorani 
da daju uzorke DNK. Jednom uhapšenom 
maloletniku nije dozvoljena poseta roditelja 
tokom pritvora. 

Uoči policijskog napada na Jerisos dat je 
znak za uzbunu zvonjavom sa crkvenog tor- 
nja. Nekoliko stotina meštana organizova- 
lo se u odbrani grada postavivši barikade 
na putu prema mesnoj stanici policije. Po- 
licija se probila upotrebljavajuči suzavac i 
uspostavila kontrolu nad gradom kako bi 


vršila pretres osumnjičenih. Tokom ove 
invazije ispaljen je suzavac i na lokalnu 
školu, a nekoliko učenika je zbog povreda 
odvezeno u bolnicu. 

U subotu je povodom ovih događaja odr- 
žan protest u Solunu na kome se okupilo oko 
20.000 ljudi. Sledeči protest solidarnosti s 
borbom naroda Halkidikija protiv rudarskih 
kompanija najavljen je za nedelju u Atini. 

Štrajk na aerodromu u Omanu 

Nekoliko hiljada građevinskih radnika, 
pridošlih iz raznih krajeva južne Azije, 
koji rade na proširenju aerodroma Muskat 
u Omanu, u Arapskom zalivu, u utorak 
je obustavilo rad zahtevajući bolje uslove 
rada i bezbednost na radnom mestu. Štra- 
jk je pokrenut povodom nedavne pogibije 
jednog radnika, poreklom iz Indije, koji je 
umro u ponedeljak nakon što ga je pregazio 
autobus izvođačke firme BEB (konglome- 
rat kompanija Behtel i Enka iz Turske). 

„Nećemo početi s radom sve dok nas 
uprava kompanije ne uveri da će revidirati 
standarde bezbednosti na poslu“, rekao je 
radnik Mohan Raman. Predstavnik uprave 


kompanije potvrdio je da je od 10.000 
radnika većina obustavila rad i obećao da 
će bezbednost na radu biti poboljšana ka- 
ko više ne bi došlo do ovakvih nesreća. 

Ova obustava rada najverovatnije će 
prouzrokovati odlaganje investicionog 
ugovora koji treba da obezbedi sredstva za 
izgradnju novog terminala, u iznosu od 1,8 
milijardi dolara. 

Radnici u proizvodnji nafte 
u Gabonu započeli štrajk bez 
ograničenja 

9. mart. Sindikat radnika u proizvodnji 
nafte ONEP objavio je početak štrajka bez 
ograničenja, zahtevajući primenu spo- 
razuma o uslovima rada iz 2010. godine. 
Predstavnik sindikata pozvao je sve člano- 
ve da učestvuju u ovom štrajku. 

Ovaj štrajk će osetno destabilizovati 
poslovanje 90% kompanija u Gabonu ko- 
je su vezane za rad proizvođača nafte. U 
zemljama centralne Afrike proizvede se 
dnevno oko 240.000 barela sirove nafte za 
poslove u kojima glavnu reč vode kompani- 
je ,,Total“ i ,,Royal Dutch Shell“. 


Centar za liberterske studije predstavlja: 


Sergej Stepnjak: 
Nihilistkinja 


Istinita priča o Olgi Ljubatovič, čuvenoj 
ruskoj nihilistkinji, poreklom sa naših 
prostora. 

Sergej Stepnjak 

Nihilistkinja 

Istinita priča o Olgi Ljubatovič 

Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 





















